ธปท.คลังออกบอนด์สางหนี้เสีย
ธปท.ระดมออกพันธบัตร 4.02 แสนล้านบาท ด้านคลังออกพันธบัตร 1.45 หมื่นล้านบาท ล้างหนี้กองทุนฟื้นฟู
2 ม.ค. 2556

ธปท.ระดมออกพันธบัตร 4.02 แสนล้านบาท ด้านคลังออกพันธบัตร 1.45 หมื่นล้านบาท ล้างหนี้กองทุนฟื้นฟู
ธนาคารแห่งประเทศไทย (ธปท.) รายงานแผนการออกพันธบัตร ธปท. เดือน ม.ค. 2556 ซึ่งจะเป็นการทยอยออกจำนวน 14 ครั้ง เป็นวงเงินรวม 4.02 แสนล้านบาท โดยพันธบัตรที่ออกมามีอายุตั้งแต่ 28 วัน จนถึง 3 ปี
สำหรับพันธบัตรอายุ 3 ปี ธปท.จะออกเป็นวงเงิน 4 หมื่นล้านบาท จะประกาศอัตราดอกเบี้ยในวันที่ 8 ม.ค. 2556 แบ่งจ่ายปีละ 2 งวด งวดละเท่าๆ กัน ในวันที่ 14 ม.ค. และ 14 ก.ค.ของทุกปี โดยจะจ่ายดอกเบี้ยครั้งแรก 14 ก.ค. 2556 และไถ่ถอนพันธบัตรในวันที่ 14 ม.ค. 2559 
ด้านกระทรวงการคลังประกาศออกพันธบัตรเพื่อการปรับโครงสร้างหนี้กองทุนเพื่อการฟื้นฟูและพัฒนาระบบสถาบันการเงิน หรือ (FIDF) 1.45 หมื่นล้านบาท อายุ 10 ปี อัตราดอกเบี้ย 3.625% ต่อปี ให้นักลงทุนประเภทสถาบัน องค์กรและมูลนิธิที่ไม่หวังผลกำไร โดยจ่ายดอกเบี้ยปีละ 2 ครั้ง ในวันที่ 16 มิ.ย. และ 16 ธ.ค.ของทุกปี
ทั้งนี้ คลังจะเปิดให้จองพันธบัตรได้ในวันที่ 16 ม.ค. 2556 ผู้ประมูลได้ต้องชำระเงินในวันที่ 18 ม.ค. 2556 และไถ่ถอนพันธบัตรทั้งจำนวนในวันที่ 16 มิ.ย. 2556